b"\n_START_ARTICLE_\nJulia de Micheo Carrillo-Albornoz\n_START_SECTION_\nBiografia\n_START_PARAGRAPH_\nHa estat Bachelor of arts in Business Management a la Universitat de Staffordshire i llicenciada en comunicaci\xc3\xb3 i marketing. De 1993 a 1996 fou assistent parlament\xc3\xa0ria del vicepresident del Congr\xc3\xa9s dels Diputats, Federico Trillo, i ho continu\xc3\xa0 sent quan fou president del Congr\xc3\xa9s (1996-2000) i Ministre de Defensa (2000-2004). De 2004 a 2008 fou assessor del Portaveu de la Comissi\xc3\xb3 Constitucional i de 2008 a 2012 Cap de Gabinet del Coordinador de Just\xc3\xadcia i Llibertats P\xc3\xbabliques del Partit Popular._NEWLINE_En maig de 2012 va substituir en el seu esc\xc3\xb3 Federico Trillo, qui havia estat nomenat ambaixador al Regne Unit. Ha estat vicepresidenta Primera de la Comissi\xc3\xb3 Mixta Control Parlamentari de la Corporaci\xc3\xb3 RTVE i les seves Societats. Va ser objecte de pol\xc3\xa8mica pel fet que el seu antic cap, Federico Trillo va esquivar la normativa vigent en obtenir que Julia de Micheo an\xc3\xa9s a treballar per a ell a Londres - assistint-l'hi en les relacions amb els empresaris- encara que aix\xc3\xb2 impliqu\xc3\xa9s que la diputada per Alacant no pogu\xc3\xa9s assistir a diversos plens del Congr\xc3\xa9s."